ประกาศคณะกรรมการป้องกันและปราบปรามการทุจริตแห่งชาติ

เรื่อง การให้ข้าราชการสํานักงาน ป.ป.ช. ซึ่งมีอายุครบหกสิบปีบริบูรณ์รับราชการต่อไป

พ.ศ. 2553

--------------------------------

          เพื่อให้การปฏิบัติราชการตามภารกิจต่าง ๆ ของสํานักงาน ป.ป.ช. ดําเนินไปอย่างต่อเนื่องมีประสิทธิภาพและประสิทธิผลในการปฏิบัติราชการ จึงมีความจําเป็นที่จะต้องกําหนดหลักเกณฑ์ให้ข้าราชการสํานักงาน ป.ป.ช. ที่ปฏิบัติหน้าที่ในทางวิชาการหรือหน้าที่อื่นที่ต้องใช้ความสามารถเฉพาะตัว ที่มีอายุครบหกสิบปีบริบูรณ์ สามารถรับราชการต่อไปอีกไม่เกินสิบปี เพื่อเป็นการสร้างและรักษาทรัพยากรบุคคลของสํานักงาน ป.ป.ช. ฉะนั้น อาศัยอํานาจตามความในมาตรา 107 แห่งพระราชบัญญัติประกอบรัฐธรรมนูญว่าด้วยการป้องกันและปราบปรามการทุจริต พ.ศ.2542 มาตรา 108 แห่งพระราชบัญญัติระเบียบข้าราชการพลเรือน พ.ศ. 2551 ประกอบกฎ ก.พ. ว่าด้วยการให้ข้าราชการพลเรือนสามัญซึ่งมีอายุครบหกสิบปีบริบูรณ์รับราชการต่อไป พ.ศ. 2552 จึงออกประกาศในส่วนที่เกี่ยวกับการให้ข้าราชการสํานักงาน ป.ป.ช. ซึ่งมีอายุครบหกสิบปีบริบูรณ์รับราชการต่อไปไว้ ดังต่อไปนี้


ข้อ ๑ ประกาศนี้เรียกว่า “ประกาศคณะกรรมการป้องกันและปราบปรามการทุจริตแห่งชาติ เรื่อง การให้ข้าราชการสํานักงาน ป.ป.ช. ซึ่งมีอายุครบหกสิบปีบริบูรณ์รับราชการต่อไป พ.ศ. 2553”


ข้อ ๒ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ข้อ ๓  การให้ข้าราชการสํานักงาน ป.ป.ช. ผู้ใดซึ่งมีอายุครบหกสิบปีบริบูรณ์ในปีงบประมาณใดและดํารงตําแหน่งประเภทวิชาการยุติธรรมในสาขากระบวนการยุติธรรมหรือประเภทวิชาการในสาขาตําแหน่งทั่วไปและดํารงตําแหน่งระดับเชี่ยวชาญ หรือระดับทรงคุณวุฒิ รับราชการต่อไปเมื่อสิ้นปีงบประมาณที่ผู้นั้นมีอายุครบหกสิบปีบริบูรณ์ จะต้องเป็นกรณีที่

          (1) มีเหตุผลและความจําเป็นเพื่อประโยชน์ของทางราชการ

          (2) ตําแหน่งที่จะให้ผู้นั้นรับราชการต่อไปต้องเป็นตําแหน่งที่คณะกรรมการ ป.ป.ช. ในฐานะองค์กรกลางบริหารงานบุคคล กําหนดให้เป็นตําแหน่งที่มีความขาดแคลนบุคลากรในเชิงปริมาณ หรือเชิงคุณภาพและหาผู้อื่นปฏิบัติงานแทนได้ยากเพื่อปฏิบัติหน้าที่ในทางวิชาการสํานักงานคณะกรรม หรือหน้าที่ที่จะต้องใช้ความสามารถเฉพาะตัว และ

          (3) ตําแหน่งที่จะให้ผู้นั้นรับราชการต่อไปต้องเป็นตําแหน่งที่ผู้นั้นครองอยู่เดิม


ข้อ ๔ กําหนดเวลาที่จะให้รับราชการต่อไปตามประกาศนี้ ให้กระทําได้ตามความจําเป็นโดยในครั้งแรกให้สั่งให้รับราชการต่อไปได้ไม่เกินสี่ปี และถ้ายังมีเหตุผลและความจําเป็นจะให้รับราชการต่อไปอีกได้ครั้งละไม่เกินสามปี แต่เมื่อรวมกันแล้วระยะเวลาทั้งหมดต้องไม่เกินสิบปี

          เมื่อครบกําหนดเวลาที่สั่งให้รับราชการต่อไปตามวรรคหนึ่ง ให้สั่งให้ผู้นั้นพ้นจากราชการตามกฎหมายว่าด้วยบําเหน็จบํานาญข้าราชการ แต่ถ้าความจําเป็นที่ให้ผู้นั้นรับราชการต่อไปหมดลงก่อนครบกําหนดเวลาดังกล่าว จะสั่งให้ผู้นั้นพันจากราชการตามกฎหมายว่าด้วยบําเหน็จบํานาญข้าราชการก่อนครบกําหนดเวลาดังกล่าวก็ได้


ข้อ ๕ ส่วนราชการใดในสํานักงาน ป.ป.ช. มีความจําเป็นที่จะให้ข้าราชการสํานักงาน ป.ป.ช. ซึ่งมีอายุครบหกสิบปีบริบูรณ์รับราชการต่อไปเมื่อสิ้นปีงบประมาณนั้น ให้ส่วนราชการนั้นจัดทําข้อมูลเพื่อใช้ประกอบการพิจารณา ดังนี้ 

          (1) แผนงาน โครงการ ตลอดจนภารกิจที่มีความจําเป็นจะให้ผู้นั้นปฏิบัติ จําแนกเป็นรายปี

          (2) สภาวะการขาดแคลนบุคลากรในภาพรวมของสํานักงาน ป.ป.ช. ความสามารถในทางวิชาการ หรือความสามารถเฉพาะตัวของผู้นั้น และความยากในการหาผู้ที่มีความรู้ความสามารถเหมาะสม มาปฏิบัติหน้าที่แทนผู้นั้น 

          (3) เหตุผลและความจําเป็นที่จําต้องให้ผู้นั้นปฏิบัติภารกิจ ตาม (1)

          (4) ระยะเวลาที่จะให้ผู้นั้นรับราชการต่อไป 

          (5) ข้อมูลเกี่ยวกับข้าราชการสํานักงาน ป.ป.ช. ผู้นั้น


ข้อ ๖ ข้าราชการสํานักงาน ป.ป.ช. ซึ่งมีอายุครบหกสิบปีบริบูรณ์แล้ว ที่จะให้รับราชการต่อไปได้ตามข้อ 3 ต้องอยู่ในหลักเกณฑ์ ดังต่อไปนี้ 

          (1) ดํารงตําแหน่งประเภทวิชาการยุติธรรมในสาขากระบวนการยุติธรรม หรือประเภทวิชาการในสาขาตําแหน่งทั่วไปและดํารงตําแหน่งระดับเชี่ยวชาญขึ้นไป แล้วแต่กรณีต่อเนื่องกันมาแล้วไม่น้อยกว่าหนึ่งปีนับถึงวันลิ้นปีงบประมาณนั้น

          (2) มีความรู้ ความสามารถ ความเชี่ยวชาญ ทักษะ และประสบการณ์ และมีผลงานหรือผลการปฏิบัติงานในตําแหน่งดังกล่าวเป็นที่ประจักษ์ อีกทั้งสามารถปฏิบัติหน้าที่ในตําแหน่งนั้นต่อไปได้

          (3) ไม่อยู่ในระหว่างการถูกตั้งคณะกรรมการสอบสวนในกรณีที่ถูกกล่าวหาว่ากระทําความผิดวินัยอย่างร้ายแรง

          (4) ผ่านการตรวจสุขภาพทั้งทางร่างกายและจิตใจตามหลักเกณฑ์และวิธีการที่คณะกรรมการ ป.ป.ช. ในฐานะองค์กรกลางบริหารงานบุคคลกําหนด


ข้อ ๗ การให้ข้าราชการสํานักงาน ป.ป... ผู้ใดซึ่งดํารงตําแหน่งประเภทวิชาการยุติธรรมในสาขากระบวนการยุติธรรม หรือประเภทวิชาการในสาขาตําแหน่งทั่วไปและดํารงตําแหน่งระดับเชี่ยวชาญหรือระดับทรงคุณวุฒิตามข้อ 3 (2 ได้รับราชการต่อไปเมื่อสิ้นปีงบประมาณที่ผู้นั้นมีอายุครบหกสิบปีบริบูรณ์ ให้คณะอนุกรรมการข้าราชการสํานักงาน ป.ป.ช. เป็นผู้พิจารณา


ข้อ ๘ ให้ส่วนราชการดําเนินการตามข้อ 7 ภายในเดือนมีนาคมของปีงบประมาณที่ข้าราชการสํานักงาน ป.ป.ช. ผู้นั้นจะมีอายุครบหกสิบปีบริบูรณ์ และให้คณะอนุกรรมการข้าราชการสํานักงาน ป.ป.ช. พิจารณาข้อเสนอของส่วนราชการ ให้แล้วเสร็จภายในเดือนมิถุนายนของปีงบประมาณนั้น


ข้อ ๙ ในกรณีที่คณะอนุกรรมการข้าราชการสํานักงาน ป.ป.ช. เห็นชอบให้ข้าราชการสํานักงาน ป.ป.ช. ผู้ใดรับราชการต่อไปได้เมื่อสิ้นปีงบประมาณที่ผู้นั้นมีอายุครบหกสิบปีบริบูรณ์ ให้เลขาธิการคณะกรรมการ ป.ป.ช. มีคําสั่งให้ผู้นั้นรับราชการต่อไป และส่งสําเนาคําสั่งให้กรมบัญชีกลางทราบเพื่อดําเนินการในส่วนที่เกี่ยวข้องต่อไป


ข้อ ๑๐ การสั่งให้ข้าราชการสํานักงาน ป.ป.ช. รับราชการต่อไปเป็นครั้งแรกนับแต่วันสิ้นปีงบประมาณที่ผู้นั้นมีอายุครบหกสิบปีบริบูรณ์ ให้มีคําสั่งภายในวันที่ 30 กันยายน ของปีงบประมาณที่ผู้นั้นมีอายุครบหกสิบปีบริบูรณ์

          ในกรณีที่ครบกําหนดเวลาที่ให้รับราชการต่อไปแล้ว ถ้าได้รับความเห็นชอบให้รับราชการต่อไปอีก ให้มีคําสั่งก่อนวันครบกําหนดเวลาที่ให้รับราชการต่อไปในครั้งก่อน


ข้อ ๑๑ ข้าราชการสํานักงาน ป.ป.ช. ซึ่งได้รับราชการต่อไปตามประกาศนี้ จะต้องดํารงตําแหน่งและปฏิบัติหน้าที่เฉพาะตําแหน่งที่ได้รับราชการต่อไปเท่านั้น และจะย้าย โอน หรือเลื่อนไปดํารงตําแหน่งประเภทบริหาร ประเภทอํานวยการ หรือตําแหน่งอื่น หรือจะรักษาราชการแทนรักษาการในตําแหน่ง รับมอบอํานาจให้ปฏิบัติราชการแทน ไปช่วยราชการ หรือไปช่วยทํางานชั่วคราวในตําแหน่งอื่นไม่ได้


ข้อ ๑๒ ให้คณะกรรมการป้องกันและปราบปรามการทุจริตแห่งชาติเป็นผู้มีอํานาจตีความและวินิจฉัยปัญหาเกี่ยวกับการปฏิบัติตามประกาศนี้ หรืออันเนื่องมาจากประกาศนี้


ผู้มีอํานาจลงนาม - ประกาศ ณ วันที่ 5 มกราคม พ.ศ. 2553

 

ปานเทพ กล้าณรงค์ราญ

ประธานกรรมการป้องกันและปราบปรามการทุจริตแห่งชาติ